b"\n_START_ARTICLE_\nDagana dzong\n_START_SECTION_\nIzvor imena\n_START_PARAGRAPH_\nIme Dagana ima dva izvora \xe2\x80\x93 iz besede darkala, ki je pokrajinsko bo\xc5\xbeanstvo in zavetnik Jomo Darkala, ter iz besede darkarnang (obmo\xc4\x8dje belih molitvenih zastav) od Dudd\xc5\xbeoma D\xc5\xbeigdroel Yeshey Dord\xc5\xbeija, velikega budisti\xc4\x8dnega mojstra. Neko\xc4\x8d je bila darkala znana tudi kot Ling Sum \xe2\x80\x93 tri velika obmo\xc4\x8dja vasi Lha Ling, Pel Ling in Dar Ling. Dagana dzong je bil tradicionalno sede\xc5\xbe mogo\xc4\x8dnega penlopa ('guverner') Dagane, ki je imel rang kabinetnega ministra v sistemu Desi, ki ga je uvedel \xc5\xa1abdrung Ngavang Namgjal.\n_START_SECTION_\nZgodovina\n_START_PARAGRAPH_\n\xc5\xa1abdrung Ngavang Namgjal je do sredine 17. stoletja z uspe\xc5\xa1nimi voja\xc5\xa1kimi pohodi zdru\xc5\xbeil zahodni del sedanjega Butana. Zato se je usmeril na jug, center in vzhod Butana. Leta 1648 je poslal Dronyer Druk Namgjela najprej v pokrajino Darkala z nalogo, da to ozemlje osvoji in tam zgradi dzong. Ta dzong bi imel nalogo voja\xc5\xa1ke obrambe njegove de\xc5\xbeele pred voja\xc5\xa1kimi vpadi iz Duarja, ki je del sedanje indijske zvezne dr\xc5\xbeave Assam. Druk Namgjel je dzong dokon\xc4\x8dal leta 1651. Tempa Thinley je bil imenovan za prvega penlopa Darkarja, ki je hkrati postal eden od devetih \xc4\x8dlanov kabineta centralne vlade Lhengye Tshog, katero je vodil Druk Desi._NEWLINE_Zna\xc4\x8dilnost Dagana dzonga (trdnjavski samostan) je njegov stolp (utse), ki je osrednji stolp trdnjave, ki se dviga nad ostalim delom kompleksa. Posebno vi\xc5\xa1ino gre pripisati njegovi voja\xc5\xa1ko-obrambni vlogi, saj dzong ni imel lo\xc4\x8denega razglednega stolpa._NEWLINE_Dzong je pre\xc5\xbeivel ve\xc4\x8d ru\xc5\xa1ilnih potresov in ru\xc5\xa1ilnih zra\xc4\x8dnih tornadov, \xc5\xa1e posebej v \xc4\x8dasu \xc5\xa1estega penlopa Pekar D\xc5\xbeungneja, ko je poleg po\xc5\xa1kodb zidov odneslo celotno stre\xc5\xa1no konstrukcijo. Dzong je bil obnovljen in posve\xc4\x8den \xc5\xa1ele za \xc4\x8dasa 10. glavnega meniha D\xc5\xbee Tenzin Chogyala, ki je tudi prvi ustanovil samostansko enoto in imenoval Geshey Rabgaya za prvega opata imenovanega Lam Neten. Uvedel je tudi tradicijo plesa mask. Dzong je bil ponovno obnovljen po potresu leta 1897. Zadnja obnova gradu je bila izvedena v letih 2009-2013."